Fatimai Szűzanya tiszteletére épült Szent István Király Plébániatemplom

Családos keresztút
2026-03-27 17:30 - 18:30 (Europe/Helsinki) | Templomkert, Szent László u. 149., Budapest, 1237, Hungary

Virágvasárnap
2026-03-29 | Templom, Szent László u. 149, Budapest, 1237, Hungary

Nagycsütörtök
2026-04-02 18:00 - 19:00 | Templom, Szent László u. 149, Budapest, 1237, Hungary
Nagycsütörtök az utolsó vacsorát idézzük fel, amelyben Jézus az Eucharisztiát alapította. Kiemelt szerepet játszik ilyenkor a lábmosás szertartása, amikor 12 ember lábát mossa meg a pap a Szentélyben. Ennek a mélyebb szimbolikálja az, hogy valójában Jézus tisztít meg bennünket az Ő keresztáldozata által. Nagycsütörtöki liturgia fontos eleme az oltárfosztás, amelyben Jézus Getszemáni kertben történő elfogatására emlékezünk oly módon, hogy lecsupaszítjuk a Szentélyt és a Tabernákulumból is kivesszük az Oltáriszentséget, amelyet az altemplomban helyezünk el. Ehhez a gondolathoz tartozik az is, hogy a szentmise második felében már a csengők se szólnak. („A harangok Rómába mennek.”)

Nagypénteki keresztút
2026-04-03 15:00 - 16:00 | Templomkert, Szent László u. 149., Budapest, 1237, Hungary
Nagypéntek Jézus kereszthalálának napja, szigorú böjti nap, az év legkomorabb napja. Ilyenkor nem tartunk szentmisét, hanem szertartásokban éljük át a Megváltás misztériumát. A szertartásokra jellemző a csend és a leborulások. Délután – Jézus halálának az órájában – 15 órakor a keresztutat végezzük.

Nagypénteki szertartás
2026-04-03 18:00 - 19:30 | Templom, Szent László u. 149, Budapest, 1237, Hungary
Nagypéntek Jézus kereszthalálának napja, szigorú böjti nap, az év legkomorabb napja. Ilyenkor nem tartunk szentmisét, hanem szertartásokban éljük át a Megváltás misztériumát. A szertartásokra jellemző a csend és a leborulások. Délután – Jézus halálának az órájában – 15 órakor a keresztutat végezzük, este 18:00-kor pedig a nagypénteki szertartásokat, amelynek a középpontjában a kereszthódolat áll, amikor személyesen, egyenként hódolunk Jézus keresztje előtt. A szertartások után megnyitjuk a Szentsírt az altemplomban, ami egészen szombat estig látogatható. Sokan ezen a napon végzik el a szentgyónásukat is. Hagyománnyá vált, hogy a szertartás után a templom férfikórusa előadja Sillye Jenő: Keresztút című művét.

Nagyszombat
2026-04-04 19:30 - 2026-04-05 21:00 | Templom, Szent László u. 149, Budapest, 1237, Hungary
Nagyszombat az év legcsendesebb napja, hiszen Jézus a sírban van, így a templomban semmilyen szertartás sem történik napközben. Napnyugta után a tűzszenteléssel kezdődik a Feltámadás ünnepe. Ilyenkor nagy tüzet rakunk a templomkertben, a megszentelt tűzről pedig meggyújtjuk a húsvéti gyertyát, majd mindnyájan égő gyertyákkal a kezünkben vonulunk be a teljesen sötét templomban. Ott az égő gyertyák fényében hangzik el a húsvéti örömének, a gregorián Exultet. Utána 7 olvasmány segítségével emlékezünk meg a Megváltás előzményeiről a virrasztás szertartásában, majd megszólalnak a csengők és a harangok, és az ünnepi szentmisén a Feltámadást ünnepeljük.

Húsvétvasárnapi szentmise és körmenet
2026-04-05 09:30 - 11:00 | Templom, Szent László u. 149, Budapest, 1237, Hungary
A feltámadási körmenetet Húsvétvasárnap délelőtt szoktuk tartani, a 9:30-as szentmise után.

Egyháztanács
2026-04-14 19:30 - 21:00 | Közösségi ház – Ebédlő, Szent László u. 149., Budapest, 1237, Magyarország
Az egyházközségi képviselőtestület tagjait várjuk szokásos havi összejövetelre, kivételesen a hónap második keddjén.

Keménymag hétvége
2026-04-17 - 2026-04-19
A 3-4. osztályos korosztályból álló Keménymag közösség hétvégéje Sárisápon.

Felnőtt hittan
2026-04-20 19:30 - 21:00, 2026-05-04 19:30 - 21:00, 2026-05-18 19:30 - 21:00, 2026-06-01 19:30 - 21:00, 2026-06-15 19:30 - 21:00 | Közösségi ház – Ebédlő, Szent László u. 149., Budapest, 1237, Magyarország
A vasárnapi evangéliumokról beszélgetünk, olyanokat várunk, akik szeretnék elmélyíteni hitüket és teológiai ismereteiket.

Tündérkerti főzőverseny
2026-05-01 08:00 - 13:00 | Tündérkert, Molnár u. 118., Budapest, 1238, Hungary
Idén is képviseli magát plébániánk a Tündérkertbe szervezett Majális főzőversenyén. Hogy mi készül? Aki kijön, megtudja. 🙂

Egyháztanács
2026-05-05 19:30 - 21:00, 2026-06-02 19:30 - 21:00 | Közösségi ház – Ebédlő, Szent László u. 149., Budapest, 1237, Magyarország
A plébániai képviselőtestület havi összejövetele.

Élő Rózsafüzér Zarándoklat - 7. szakasz
2026-05-09 07:30 - 19:00 | Templom, Szent László u. 149, Budapest, 1237, Hungary
Élő Rózsafüzér Zarándoklat

24 órás szentségimádás
2026-05-15 17:00 - 2026-05-16 17:00 | Templom, Szent László u. 149, Budapest, 1237, Hungary
A hagyománytól eltérően, a májusi búcsúra való felkészülési lehetőségként a 24 órás szentségimádás májusban a búcsú előtt lesz.
A szentségimádást 17:00-től rózsafüzér és szentmise előzi meg, szombaton 18:00-tól pedig dicsőítés követi.

Dicsőítés
2026-05-16 18:00 - 19:00 | Templom, Szent László u. 149, Budapest, 1237, Hungary
Templombúcsúnk előestéjén gitáros énekekkel ifjúsági dicsőítő alkalmat szervezünk, felkészülve a másnapi ünnepre.

Templombúcsú
2026-05-17 | Templom, Szent László u. 149, Budapest, 1237, Hungary
Templomunk májusi búcsúja plébániai közösségünk ünnepe.
Templombúcsú – teljes program

Nemzeti Összetartozás Napja
2026-06-04 17:00 - 18:30 | Templom, Szent László u. 149, Budapest, 1237, Hungary
Hagyományos kerületi megemlékezés a templomban.

24 órás szentségimádás
2026-06-05 17:00 - 2026-06-06 18:00 | Templom, Szent László u. 149, Budapest, 1237, Hungary
Minden hónap első szombathoz kapcsolódóan 24 órás szentségimádást szervezünk a templomba, amelyhez bármelyik órában lehet szabadon csatlakozni. Szombaton 17:00 órától rózsafüzér imádsággal zárul.

Úrnapi oltárdíszítés és bográcsozás
2026-06-06 15:00 - 18:00 | Templomkert, Szent László u. 149., Budapest, 1237, Hungary
A vasárnapi Úrnapja előkészítéseként bográcsozással egybekötött oltárdíszítést szervezünk szombat délutánra, amelyre várunk minden családot szeretettel!

Bak-Elit kirándulás
2026-06-13
Közösségünk férfi tagjait várják a kirándulásra, a cél ezúttal Székesfehérvár. Részvételi szándékot előre jelezni szükséges.

Napközis tábor
2026-06-22 - 2026-06-26 | Templom, Szent László u. 149, Budapest, 1237, Hungary
Környező iskolák hittanosainak hagyományos napközis tábora a plébánián.

Közös meccsnézés
2026-07-19 20:00 - 23:00 | Közösségi ház – Ebédlő, Szent László u. 149., Budapest, 1237, Magyarország
Szeretettel hívunk egy közös meccsnézésre a plébániára!
A labdarúgó VB döntőjére 2026.07.19-én (vasárnap) 21:00-tól kerül sor. Gyülekezünk a plébánia ebédlőjében már este 8 órától.

Plébániai nagytábor
2026-07-23 - 2026-07-26 | Szigetszentmárton, Dunapart-felső u. 3., Szigetszentmárton, 2318, Hungary
Plébániai nagytábor 2026.
